CELEX: 62022TN0185
Language: ro
Date: 2022-04-08 00:00:00
Title: Cauza T-185/22: Acțiune introdusă la 8 aprilie 2022 – Ryanair/Comisia

30.5.2022   
            
            
               RO
            
            
               Jurnalul Oficial al Uniunii Europene
            
            
               C 213/43
            
         
      Acțiune introdusă la 8 aprilie 2022 – Ryanair/Comisia
      (Cauza T-185/22)
      (2022/C 213/60)
      Limba de procedură: engleza
      
         Părțile
      
      
         Reclamantă: Ryanair DAC (Swords, Irlanda) (reprezentanți: E. Vahida, F. C. Laprévote, V. Blanc, D. Pérez de Lamo și S. Rating, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei (UE) a Comisiei din 22 decembrie 2021 privind ajutorul de stat SA.100121 (2021/N) – Portugalia – COVID-19: Despăgubiri pentru TAP III și
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă patru motive.
      
                  1.
               
               
                  Primul motiv întemeiat pe aplicarea eronată de către Comisie a articolului 107 alineatul (2) litera (b) TFUE și săvârșirea unei erori vădite de apreciere la evaluarea proporționalității ajutorului pentru prejudiciul cauzat de pandemia de COVID-19.
               
            
                  2.
               
               
                  Al doilea motiv întemeiat pe faptul că decizia încalcă dispoziţiile specifice ale TFUE și principiile generale ale dreptului Uniunii care au stat la baza liberalizării transportului aerian european încă de la sfârșitul anilor ’80 (de exemplu, principiile nediscriminării, liberei prestări a serviciilor și libertății de stabilire).
               
            
                  3.
               
               
                  Al treilea motiv întemeiat pe neinițierea de către Comisie a unei proceduri de investigare oficiale în pofida existenţei unor „dificultăţi grave” și pe încălcarea drepturilor procedurale ale reclamantei.
               
            
                  4.
               
               
                  Al patrulea motiv întemeiat pe încălcarea de către Comisie a obligaţiei sale de motivare în conformitate cu articolul 296 alineatul (2) TFUE.